CELEX: 32008R0697
Language: el
Date: 2008-07-23 00:00:00
Title: Κανονισμός (ΕΚ) αριθ. 697/2008 της Επιτροπής, της 23ης Ιουλίου 2008 , περί τροποποίησης του κανονισμού (ΕΚ) αριθ. 40/2008 σχετικά με τα όρια αλιευμάτων όσον αφορά το αμμόχελο στη ζώνη ICES IIIa και στα κοινοτικά ύδατα της ζώνης ICES IIa και IV

24.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 195/9
            
         
      ΚΑΝΟΝΙΣΜΌΣ (ΕΚ) αριθ. 697/2008 ΤΗΣ ΕΠΙΤΡΟΠΉΣ
   
   της 23ης Ιουλίου 2008
   περί τροποποίησης του κανονισμού (ΕΚ) αριθ. 40/2008 σχετικά με τα όρια αλιευμάτων όσον αφορά το αμμόχελο στη ζώνη ICES IIIa και στα κοινοτικά ύδατα της ζώνης ICES IIa και IV
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 40/2008 του Συμβουλίου, της 16ης Ιανουαρίου 2008, περί καθορισμού, για το 2008, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 5 παράγραφος 3,
   Εκτιμώντας τα ακόλουθα:
   
               (1)
            
            
               Τα όρια αλιευμάτων για το αμμόχελο στις ζώνες ICES IIIa και στα κοινοτικά ύδατα της ζώνης ICES IIa και IV καθορίζονται προσωρινά στο παράρτημα I-A του κανονισμού (ΕΚ) αριθ. 40/2008.
            
         
               (2)
            
            
               Σύμφωνα με το σημείο 6 του παραρτήματος ΙΙ-Δ του κανονισμού (ΕΚ) αριθ. 40/2008, η Επιτροπή αναθεωρεί τα συνολικά επιτρεπόμενα αλιεύματα (TAC) και τις ποσοστώσεις για το 2008 για το αμμόχελο στις εν λόγω ζώνες με βάση τη γνωμοδότηση του Διεθνούς Συμβουλίου Εξερεύνησης της Θάλασσας (ICES και της Επιστημονικής, Τεχνικής και Οικονομικής Επιτροπής της Αλιείας (ΕΤΟΕΑ).
            
         
               (3)
            
            
               Τα TAC καθορίζονται σύμφωνα με τις διατάξεις που προβλέπονται στο σημείο 6 του παραρτήματος ΙΙ-Δ του κανονισμού (ΕΚ) αριθ. 40/2008. Σύμφωνα με την εν λόγω διάταξη τα TAC ανέρχονται σε 470 000 τόνους.
            
         
               (4)
            
            
               Σύμφωνα με το σημείο 7 του παραρτήματος ΙΙ-Δ του κανονισμού (ΕΚ) αριθ. 40/2008, τα TAC δεν πρέπει να υπερβαίνουν τους 400 000 τόνους.
            
         
               (5)
            
            
               Στο σημείο 5 του παραρτήματος II-Δ του κανονισμού (ΕΚ) αριθ. 40/2008 προβλέπεται ότι, όσον αφορά τις μη κατανεμηθείσες ποσοστώσεις για τα εν λόγω TAC, η επιτρεπόμενη αλιευτική προσπάθεια όσον αφορά τη διενέργεια ερευνητικής αλιείας για την αφθονία του αμμόχελου το 2008 θα κατανεμηθεί στα κράτη μέλη τα σκάφη των οποίων διαθέτουν μητρώο αλιευτικής δραστηριότητας για τα έτη 2002 έως 2006 στην εν λόγω περιοχή, που αντιστοιχεί σε μερίδιο αλιευτικής προσπάθειας ποσοστού 96 % για τη Σουηδία και μερίδιο ποσοστού 4 % για τη Γερμανία. Ο κανόνας κατανομής για τις μη κατανεμηθείσες ποσοστώσεις όσον αφορά τα εν λόγω TAC πρέπει να θεσπιστεί με βάση αυτή την κατανομή αλιευτικής προσπάθειας.
            
         
               (6)
            
            
               Το αμμόχελο αποτελεί απόθεμα της Βόρειας Θάλασσας που αλιεύεται από κοινού με τη Νορβηγία, το οποίο όμως δεν αποτελεί σήμερα αντικείμενο κοινής διαχείρισης. Τα μέτρα που προβλέπονται στον παρόντα κανονισμό πρέπει να είναι σύμφωνα με τις διαβουλεύσεις με τη Νορβηγία βάσει των διατάξεων που περιέχονται στα εγκεκριμένα πρακτικά των συμπερασμάτων των αλιευτικών διαβουλεύσεων μεταξύ της Ευρωπαϊκής Κοινότητας και της Νορβηγίας της 26ης Νοεμβρίου 2007. Συνεπώς, το κοινοτικό μερίδιο του μέρους των TAC που δύναται να αλιευθεί στις ζώνες ICES IIa και IV πρέπει να καθοριστεί σε ποσοστό 90 % των 400 000 τόνων.
            
         
               (7)
            
            
               Κατά συνέπεια, πρέπει να τροποποιηθεί το παράρτημα I A του κανονισμού (ΕΚ) αριθ. 40/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I A του κανονισμού (ΕΚ) αριθ. 40/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιουλίου 2008.
      
         
            Για την Επιτροπή
         
         Joe BORG
         
         
            Μέλος της Επιτροπής
         
      
   
   
      (1)  ΕΕ L 19 της 23.1.2008, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 641/2008 της Επιτροπής (ΕΕ L 178 της 5.7.2008, σ. 17).
   
      ΠΑΡΑΡΤΗΜΑ
      Το παράρτημα I A του κανονισμού (ΕΚ) αριθ. 40/2008 τροποποιείται ως εξής:
      Η καταχώριση που αφορά το είδος του αμμόχελου στη ζώνη ICES ΙΙΙa και στα κοινοτικά ύδατα των ζωνών ICES IIa και IV αντικαθίσταται από την ακόλουθη:
      
         
                     
                                 «Είδος
                              
                              
                                 :
                              
                              
                                 Αμμόχελα
                                 
                                    Ammodytidae
                                 
                              
                           
                  
                     
                                 Ζώνη
                              
                              
                                 :
                              
                              
                                 IIIa, IIIa, κοινοτικά ύδατα των IIa και IV (1)
                                 
                                 SAN/2A3A4
                              
                           
               
                     Δανία
                  
                  
                     335 087 (2)
                     
                  
                  
                     
                        Αναλυτικό TAC.
                     
                     
                        Το άρθρο 3 του κανονισμού (ΕΚ) αριθ. 847/96 δεν εφαρμόζεται.
                     
                     
                        Το άρθρο 4 του κανονισμού (ΕΚ) αριθ. 847/96 δεν εφαρμόζεται.
                     
                     
                        Εφαρμόζεται το άρθρο 5 παράγραφος 2 του κανονισμού (ΕΚ) αριθ. 847/96.
                     
                  
               
                     Γερμανία
                  
                  
                     513 (3)
                     
                  
               
                     Σουηδία
                  
                  
                     12 304 (4)
                     
                  
               
                     Ηνωμένο Βασίλειο
                  
                  
                     7 324 (5)
                     
                  
               
                     ΕΚ
                  
                  
                     355 228 (6)
                     
                  
               
                     Νορβηγία
                  
                  
                     20 000 (7)
                     
                  
               
                     TAC
                  
                  
                     Μη σχετικό
                  
               
      
         (1)  Εξαιρούνται τα ύδατα εντός 6 μιλίων από τις γραμμές βάσης του Ηνωμένου Βασιλείου στις Νήσους Shetland, Fair Isle και Foula.
      
         (2)  Εκ των οποίων, το πολύ έως 320 722 τόνοι δύνανται να αλιεύονται σε κοινοτικά ύδατα των ζωνών IIa και IV. Οι υπόλοιποι 14 365 τόνοι δύνανται να αλιεύονται αποκλειστικά σε κοινοτικά ύδατα της ζώνης ICES IIIa (SAN/*03A).
      
         (3)  Εκ των οποίων, το πολύ έως 491 τόνοι δύνανται να αλιεύονται σε κοινοτικά ύδατα των ζωνών IIa και IV. Οι υπόλοιποι 22 τόνοι δύνανται να αλιεύονται αποκλειστικά σε κοινοτικά ύδατα της ζώνης ICES IIIa (SAN/*03A).
      
         (4)  Εκ των οποίων, το πολύ έως 11 777 τόνοι δύνανται να αλιεύονται σε κοινοτικά ύδατα των ζωνών IIa και IV. Οι υπόλοιποι 527 τόνοι δύνανται να αλιεύονται αποκλειστικά σε κοινοτικά ύδατα της ζώνης ICES IIIa (SAN/*03A).
      
         (5)  Εκ των οποίων, το πολύ έως 7 010 τόνοι δύνανται να αλιεύονται σε κοινοτικά ύδατα των ζωνών IIa και IV. Οι υπόλοιποι 314 τόνοι δύνανται να αλιεύονται αποκλειστικά σε κοινοτικά ύδατα της ζώνης ICES IIIa (SAN/*03A).
      
         (6)  Εκ των οποίων, το πολύ έως 340 000 τόνοι δύνανται να αλιεύονται σε κοινοτικά ύδατα των ζωνών IIa και IV. Οι υπόλοιποι 15 228 τόνοι δύνανται να αλιεύονται αποκλειστικά σε κοινοτικά ύδατα της ζώνης ICES IIIa (SAN/*03A).
      
         (7)  Αλιεύεται στις ζώνες ICES IV.»